Source: http://www.bihon.ro/csm-digi-oradea-e-in-finala-editiei/1525971
Timestamp: 2017-02-24 03:37:25+00:00

Document:
CSM Digi Oradea e în finala ediţiei - BIHON
Joburi Publi24 Romimo Bestauto BIHON Bihon CSM Oradea CSM Digi Oradea e în finala ediţiei CSM Digi Oradea e în finala ediţiei	De	Gavril Nutiu	la 17. aprilie 2015 19:30	Reactualizat la: 17. aprilie 2015 23:22	ojko Pjetlovic a fost decisiv la penalty-urile de departajare	Multipla campioană a câştigat dramatic, cu scorul de 14-13, meciul trei cu Dinamo. CSM Digi a încheiat vineri semifinala cu Dinamo din cadrul play-off-ului Superligii Naţionale de polo, în care s-a impus cu scorul general de 3-0. După două victorii la Oradea, scoruri 10-7 şi 8-7, campioana ultimelor opt ediţii şi-a adjudecat şi cea de-a treia partidă, disputată la Bucureşti, scor 14-13 (2-4, 4-1, 1-1, 2-3; 5-4), după executarea penalty-urilor de departajare. La finele timpului regulamentar de joc, scorul a fost egal, 9-9.
Meciul trei, desfăşurat la Piscina „Anatolie Grinţescu” din cadrul complexului sportiv Dinamo, a fost dramatic, oferind toate ingredientele unei dispute spectaculoase, care a constituit o bună propagandă pentru acest sport. Dinamo a început mai bine partida şi a câştigat primul sfert, scor 4-2, dar orădenii au revenit puternic în sfertul secund, când Kádár a egalat, scor 5-5, iar Cupic şi-a adus echipa în avantaj la pauză, scor 6-5.
Dinamo este ţinută în viaţă de intervenţiile excelente ale portarului Stoenescu, care şi-a salvat formaţia în reperetate rânduri, inclusiv la un penalty ratat de Negrean. Orădenii s-au aflat la conducere şi după sfertul trei, scor 7-6, dar gazdele au restabilit echilibrul în sfertul patru, care a consemnat numeroase faze tensionate. Dinamo a egalat prin Al. Simion, la o gafă a lui Pjetlovic, dar goal-keaper-ul orădean şi-a dovedit clasa la faza următoare, în care a apărat în faţa lui Al. Matei, scăpat singur. Kádár a ratat un penalty la scorul de 8-7, după care Al. Simion egalează pentru Dinamo, scor 8-8, sporind dramatismul întâlnirii. Acelaşi Kádár se revanşează imediat, marcând pentru 9-8, dar Dinamo nu cedează şi izbuteşte să egaleze spre final prin A. Georgescu, scor 9-9.
Au urmat penalty-urile de departajare, în care duelul celor doi portari, titularii naţionalelor României şi Serbiei, a continuat. Disputa a fost decisă de Gojko Pjetlovic, care a apărat cel de-al patrulea penalty dinamovist, executat de Andrei Georgescu. CSM Digi a transformat toate cele cinci lovituri de la 5 metri, prin Cupic, Popoviciu, Ramiro Georgescu, Korolja şi Negrean, ultimul înscriind golul victoriei. Echipa orădeană încheie astfel seria cu Dinamo şi aşteaptă rezultatul celelalte semifinale, în care se întâlnesc Steaua şi Sportul Studenţesc Corona.
Antrenorul Ciprian Câmpianu a aliniat echipa: Pjetlovic, D. Creţu – portari; R. Szabó, Negrean, Koroljy, Alexa, Popoviciu 2, Freundlich, Cupic 1, A. Creţu, Dunca 1, R. Georgescu 3, Kádár 2 (goluri marcate în tinmpul regulamentar de joc).
Taguri: csm digi oradea, dinamo, finala, play-off Superliga Nationala de Polo, polo	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 csm